Foto: Ilustracija

Prometna nesreća dogodila se danas ujutro oko 8 sati

Na riječkoj zaobilaznici kod čvora Orehovica danas ujutro oko 8 sati dogodila se prometna nesreća u kojoj je sudjelovalo, prema prvim informacijama s terena, jedno kombi vozilo koje je, prema nekim svjedocima, pokušalo izmaći policijskoj kontroli.

UPRAVO SE ČITA

Potom je zbog prevelike brzine odnosno brzine neprilagođene uvjetima na kolniku vozač izgubio kontrolu nad vozilom. Vozilo se zanijelo, “zaplesalo” na cesti i na kraju izvrnulo na bok uz samu cestu.

No svjedoke nesreće tek je tada čekalo pravo iznenađenje: iz vozila su jedan po jedan počeli izlaziti migranti, vjerojatno ilegalni, koji su prema izjavama svjedoka nesreće platili prijevoz do hrvatsko-slovenske granice. Međutim, do granice danas nisu stigli…

Po izlasku iz prevrnutog vozila, javljaju nam svjedoci, neki migranti pokušali su pobjeći u šumu no policijski službenici bili su brži te spriječili njihov bijeg!

Potom su migranti posjedali na rubnik prometnice rezignirana izraza lica, mireći se sa sudbinom. A ona je stigla u vidu policijskih službenika koji su odmah uredovali prema muškarcima zatraživši njihove isprave. Svi putnici iz kombija bit će privedeni u policijsku postaju na daljnje postupanje.

Prema prvim informacijama u nesreći nije bilo teže ozlijeđenih osoba a više o točnim uzrocima nesreće znat će se po objavi izvješća o obavljenom policijskom očevidu.

Što su iz policije javili o ovome incidentu možete pročitati OVDJE!

Foto: Čitatelj

VIDEO DANA:

Imate zanimljivu priču, fotografiju ili video? Pošaljite na Whatsapp, Viber, MMS 097 64 65 419 ili na mail vijesti@riportal.hr ili putem Facebooka i podijeliti ćemo ju sa tisućama naših čitatelja.

Komentari